
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

             Privind, aprobarea schimbului de terenuri dintre Primăria  municipiului 

                            Focsani  şi  S.C.Compania de Utilitati Publice SA Focsani
       Consiliul local al municipiului Focşani, judeţul Vrancea, întrunit în şedinţă ordinară:

         - analizând Proiectul de hotărâre iniţiat de Primarul municipiului Focşani, prin care se propune aprobarea schimbului de terenuri între Primăria municipiului Focşani şi S.C.Compania de Utilitati Publice SA Focsani, raportul comun al  Serviciului urbanism, al Direcţiei economice şi al Serviciului juridic-contencios, administrarea domeniului public şi privat, publicitate, înregistrat la nr. 7494/18.01.2008 si adresa CUP RA Focsani  nr.1593/67801/2007;

       - avand in vedere avizul favorabil al Comisiei pentru amenajarea teritoriului si urbanism, al Comisiei pentru buget, finanţe, investiţii, liberă iniţiativă, economic şi servicii publice si al Comisiei pentru agricultura, protectia mediului si ecologie ;

          -  în conformitate cu art.2 din Titlul X – Circulaţia juridică a terenurilor din Legea nr.247/ 2005 privind reforma in domeniile proprietăţii şi justiţiei, precum şi unele măsuri adiacente;

        - în baza art.36 alin. (1) şi (2) lit. (c) şi în temeiul art.45 alin.(3) şi art.121 alin.(4) din Legea nr. 215/ 2001 privind administraţia publică locală, republicata ;

HOTĂRĂŞTE :

.        Art. 1. Se insusesc expertizele tehnice întocmite pentru evaluarea terenurilor care fac obiectul schimbului, conform anexelor nr.1 şi nr.2, care fac parte integrantă din prezenta hotarare.

        Art. 2  Se constata ca terenul situat in Focsani, str. Anghel Saligny nr.3C, in suprafata de 256,53 mp., face parte din domeniul privat al municipiului Focsani, teren neinventariat prin H.G. nr.908/2002 privind atestarea domeniului public al judetului Vrancea precum si al municipiilor, oraselor si comunelor judetului Vrancea, cu modificarile ulterioare, urmand a se inscrie ca atare in Inventarul bunurilor care apartin domeniului privat al municipiului.

        Art. 3. Aprobarea schimbului de terenuri între Primăria municipiului Focşani şi S.C.Compania de Utilitati Publice SA Focsani, astfel, 

· Primăria municipiului Focşani cedează suprafaţa de 256,53 mp, teren aparţinând domeniului privat la municipiului Focşani, situat in Focsani, str. Anghel Saligny nr.3, 

· Primaria municipiului Focsani primeste in schimb suprafaţa de 400,3 mp.situat în Focşani, str. Nicolae Titulescu nr.9, identificat prin tarlaua nr.40, parcela nr. 2587, care urmează a fi inventariat în domeniul privat al municipiului Focşani,

 conform planurilor de amplasament, anexa nr.3 şi nr. 4, care fac parte integrantă din prezentul proiect de hotărâre, urmând ca părţile să încheie actul de schimb în formă autentică.

       Art. 4.  Prezenta hotarare va fi comunicata de catre Serviciul administratie publica locala, legalitate, compartimentelor, birourilor, serviciilor si Primarului municipiului Focsani, care va asigura executarea acesteia prin Serviciul juridic, contencios, administrarea domeniului public si privat, publicitate, Directia economica şi Servicul urbanism. 

PREŞEDINTE DE ŞEDINŢĂ,

Victor RACOSANU

                                                                                                     CONTRASEMNEAZĂ,

                                                                                              Secretarul Municipiului Focşani

                                                                                                           Eduard Corhana

Municipiul Focşani, 29 ianuarie 2008

